Jehanna de Sljochtsinnige

Jehanna de Sljochtsinnige, (Spaansk: Juana la Loca) (Toledo, 6 novimber 1479 - Tordesillas, 12 april 1555), wie in dochter fan de katolike keningen Ferdinand II fan Aragón en Isabella I fan Kastylje en in âldere suster fan Katarina fan Aragon. Sy wie mem fan twa keizers en fjouwer keninginnen.

Jehanna wie de earste regearjende keninginne oer sawol de Kroan fan Kastylje (1504–55) en de Kroan fan Aragon (1516–55), in uny dy't resultearre yn it moderne Spanje.Fueros, observancias y actos de corte del Reino de Aragón; Santiago Penén y Debesa, Pascual Savall y Dronda, Miguel Clemente (1866), s. 64 Neist de keninkriken fan Spanje, hearske sy ek oer Sardynje, Sisylje en Napels yn Itaalje; fierders oer de Spaanske koloniale besittingen yn Amearika; wie sy Grevinne fan Boergonje en de Boergondyske Nederlannen. Sy wie de lêste foarstinne fan it Hûs fan Trastamara en mei har houlik mei Filips de Skiene begûn it hearskjen fan de Habsburgers oer Spanje. It grutstepart fan har lange regear stie sy ûnder it regintskip fan of har man, of heit en soan, en waard lange tiid fêsthâlden yn in nonnekleaster fanwege har (ûnderstelde) geastlike sykte.

 Neiteam 
Jehanna en Filips de Skiene hienen seis bern:
 Eleonora (15 novimber 1498 - 25 febrewaris 1558), keninginne fan Portegal (troch houlik mei Emanuël I) en Frankryk (troch twadde houlik mei Frâns I fan Frankryk)
 Karel V (24 febrewaris 1500 - 21 septimber 1558) keizer fan it Hillige Roomske Ryk en kening fan Spanje, troude mei Isabella fan Portegal
 Isabella (18 july 1501 - 19 jannewaris 1526), keninginne fan Denemark troch har houlik mei Kristiaan II
 Ferdinand I (10 maart 1503 - 25 july 1564), keizer fan it Hillige roomske Ryk, boaske oan Anna fan Bohemen
 Maria (18 septimber 1505 - 18 oktober 1558), keninginne fan Hongarije troch har houlik mei Loadewyk II, fan 1530 ôf lânfâd fan de Nederlannen
 Katarina (14 jannewaris 1507 - 12 febrewaris 1578) keninginne fan Portegal troch har houlik mei Jehan III

Jehanna de Sljochtsinnige moat net betize wurde mei Jehanna fan Kastylje (1462-1530), in prinsesse fan Kastylje dy't troch har boask oan Alfûns V fan Portegal (1432-1481) keninginne fan Portegal wie fan 1475 oant 1481.

 Keppeling om utens 
 Portret yn Digitaal Vrouwenlexicon

Kategory:Kening fan Kastylje
Kategory:Kening fan Leön
Kategory:Kening fan Galysje
Kategory:Kening fan Aragon
Kategory:Kening fan Majorka
Kategory:Kening fan Falinsia
Kategory:Kening fan Napels
Kategory:Kening fan Sisylje
Kategory:Kening fan Sardynje
Kategory:Aartshartoch fan Eastenryk
Kategory:Prins fan Astuerje
Kategory:Hartoch fan Boergonje
Kategory:Hartoch fan Brabân
Kategory:Hartoch fan Limburch
Kategory:Hartoch fan Lúksemboarch
Kategory:Hartoch fan Gelre
Kategory:Greve fan Barcelona
Kategory:Greve fan Hollân
Kategory:Greve fan Seelân
Kategory:Greve fan Henegouwen
Kategory:Greve fan Flaanderen
Kategory:Greve fan Arteezje
Kategory:Greve fan Namen
Kategory:Greve fan Sutfen
Kategory:Greve fan Boergonje
Kategory:Hear fan Mechelen
Kategory:Kastyljaansk persoan
Kategory:Spaansk persoan fan Katalaansk komôf
Kategory:Spaansk persoan fan Aragoneesk komôf
Kategory:Spaansk persoan fan Ingelsk komôf
Kategory:Spaansk persoan fan Portegeesk komôf
Kategory:Spaansk persoan fan Sisyljaansk komôf
Kategory:Spaansk persoan fan Waalsk komôf
Kategory:Hûs Trastamara
Kategory:Hûs Habsburch
Kategory:Persoan berne yn 1479
Kategory:Persoan stoarn yn 1555